stanford-oval/wikipedia huggingface dataset:
פרס באפט"א לסרט הבריטי הטוב ביותר
1992–היום > שנות ה-1990

| סרט | בימוי | הפקה |  |  |  |
| --- | --- | --- | --- | --- | --- |
| 1992 (הטקס ה-46) | 1992 (הטקס ה-46) | 1992 (הטקס ה-46) |  |  |  |
| משחק הדמעות | ניל ג'ורדן | סטיבן וולי |  |  |  |
| 1993 (הטקס ה-47) | 1993 (הטקס ה-47) | 1993 (הטקס ה-47) |  |  |  |
| ארץ הצללים | ריצ'רד אטנבורו |  בריאן איסטמן |  |  |  |
| Tom & Viv | בריאן גילברט | מארק סמואלסון, הארווי קאס, פיטר סמואלסון |  |  |  |
| עירום | מייק לי | סיימון צ'אנינג ויליאמס |  |  |  |
| Raining Stones | קן לואץ' | סאלי היבין |  |  |  |
| 1994 (הטקס ה-48) | 1994 (הטקס ה-48) | 1994 (הטקס ה-48) |  |  |  |
| חברים לרצח | דני בויל | אנדרו מקדונלד  |  |  |  |
| Backbeat | איאן סופטלי | פינולה דווייר |  |  |  |
| Bhaji on the Beach | גורינדר צ'דהא | נדין מארש-אדוארדס |  |  |  |
| כומר | אנטוניה בירד | ג'ורג' ס. ג'. פבר |  |  |  |
| 1995 (הטקס ה-49) | 1995 (הטקס ה-49) | 1995 (הטקס ה-49) |  |  |  |
| טירופו של המלך ג'ורג' | ניקולס הייטנר | סטיבן אוונס   דייוויד פרפיט |  |  |  |
| קרינגטון | כריסטופר המפטון | רונלד שדלו   ג'ון מקגארת' |  |  |  |
| טריינספוטינג | דני בויל | אנדרו מקדונלד |  |  |  |
| Land and Freedom | קן לואץ' | רבקה או'בריאן |  |  |  |
| 1996 (הטקס ה-50) | 1996 (הטקס ה-50) | 1996 (הטקס ה-50) |  |  |  |
| סודות ושקרים | מייק לי | סיימון צ'אנינג ויליאמס |  |  |  |
| ריצ'רד השלישי | ריצ'רד לונקריין | ליסה קטסלס פארה   סטיבן ביילי |  |  |  |
| Brassed Off | מארק הרמן | סטיב אבוט |  |  |  |
| Carla's Song | קן לואץ' | סאלי היבין |  |  |  |
| 1997 (הטקס ה-51) | 1997 (הטקס ה-51) | 1997 (הטקס ה-51) |  |  |  |
| Nil by Mouth | גארי אולדמן | לוק בסון   גארי אולדמן   דאגלס אוברנסקי |  |  |  |
| ללכת עד הסוף | פיטר קאטאנו | אוברטו פזוליני |  |  |  |
| הוד מלכותה גברת בראון | ג'ון מאדן | שרה קרטיס |  |  |  |
| Regeneration | גיליס מקינון | אלן סקוט   פיטר ר. סימפסון |  |  |  |
| The Borrowers | פיטר יואיט | טים ביוואן   אריק פלנר   רייצ'ל טלליי |  |  |  |
| Twenty Four Seven | שיין מדוז | אימוג'ן וסט |  |  |  |
| 1998 (הטקס ה-52) | 1998 (הטקס ה-52) | 1998 (הטקס ה-52) |  |  |  |
| אליזבת | שקאר קאפור | אליסון אוון   אריק פלנר   טים ביוואן |  |  |  |
| הילרי וג'קי | אננד טאקר | אנדי פטרסון   ניקולס קנט |  |  |  |
| קול קטן | מארק הרמן | אליזבת קרלסן |  |  |  |
| לוק, סטוק ושני קנים מעשנים | גאי ריצ'י | מתיו ווהן |  |  |  |
| דלתות מסתובבות | פיטר הואיט | סידני פולאק   פיליפה ברית'ווייט   ויליאם הורברג |  |  |  |
1999 (הטקס ה-53)
| East Is East | דמיאן או'דונל | לסלי אודווין |  |  |  |
| נוטינג היל | רוג'ר מיטשל | דאנקן קנוורת'י |  |  |  |
| טופסי-טרווי | מייק לי | סיימון צ'אנינג ויליאמס |  |  |  |
| Wonderland | מייקל וינטרבוטום | מישל קאמרדה   אנדרו איטון |  |  |  |
| Ratcatcher | לין רמזי | גאווין אמרסון |  |  |  |
| אונייגין | מרתה פיינס | איילין מייזל   סיימון בוסנקט |  |  |  |
1992–היום > שנות ה-2020

| סרט | בימוי | מפיקים |
| --- | --- | --- |
2020 (הטקס ה-74)
| צעירה מבטיחה | אמרלד פנל | אמרלד פנל בן בראונינג אשלי פוקס ג'וזי מקנמרה |
| Calm with Horses | ניק ראולנד | ניק ראולנד דניאל אמרסון ג'ו מורטה |
| החפירה | סיימון סטון | סיימון סטון גבריאל טנה מוירה בופיני |
| האב | פלוריאן זלר | פלוריאן זלר פיליפה קרקסונה ז'אן לואי ליווי דייוויד פארפיט כריסטופר המפטון |
| הבית שלו | Remi Weekes | רמי ויקס מרטין ג'נטלס אדוארד קינג רוי לי |
| Limbo | בן שארוק | בן שארוק אירון גורטובאי אנגוס למונט |
| The Mauritanian | קווין מקדונלד | קווין מקדונלד אדם אקלנד ליאה קלארק ביאטריץ לווין לויד לווין רורי היינס שוראב נושירבאני מ.ב. טארבן |
| Mogul Mowgli | בסאם טאריק | בסאם טאריק ריז אחמד תומאס בנסקי בנט מקגי |
| Rocks | שרה גאברון | שרה גאברון אמינה איוב אלן פיי וורד תרזה איקוקו קלייר וילסון |
| מוד הקדושה | רוז גלאס | רוז גלאס אנדראה קורנוול אוליבר קסמן |
2021 (הטקס ה-75)
| בלפסט | קנת בראנה | קנת בראנה לורה ברוויק בקה קובצ'יק תמר תומאס |
| אחרי האהבה | אלים קאן | מתיו דה ברקונייר גבריאל דומון |
| Ali & Ava | קליאו ברנרד | טרייסי או'ריורדן |
| נקודת רתיחה | פיליפ בראנטיני | בארט רוספולי הסטר רוף |
| סיראנו | ג'ו רייט | טים ביוואן אריק פלנר גאי הילי |
| כולם מדברים על ג'יימי | ג'ונתן באטרל | פיטר קרלטון מארק הרברט ארנון מילצ'ן |
| בית גוצ'י | רידלי סקוט | רידלי סקוט מארק הופמן ג'אנינה סקוט קווין ג'. וולש |
| אתמול בלילה בסוהו | אדגר רייט | אדגר רייט טים ביוואן אריק פלנר נירה פארק |
| לא זמן למות | Cary Joji Fukunaga | ברברה ברוקולי מייקל וילסון |
| חוצה את הקו | רבקה הול | רבקה הול מרגוט הנד נינה יאנג בונג'ובי פורסט ויטאקר |
2022 (הטקס ה-76)
אחרי השמש: שרלוט וולס
| רוחות אינישרין | מרטין מקדונה | מרטין מקדונה, גרהם ברודבנט ופיטר צ'רנין |
| בריאן וצ'ארלס | ג'ים ארצ'ר | ג'ים ארצ'ר, רופרט מג'נדי, דייוויד ארל וכריס הייוורד |
| אימפריית האור | סם מנדס | סם מנדס ופיפה האריס |
| אף פעם לא מאוחר | סופי הייד | סופי הייד, דבי גריי, אדריאן פוליטובסקי וקייטי ברנד |
| לחיות | אוליבר הרמנוס | אוליבר הרמנוס, אליזבת קרלסן, סטיבן וולי וקאזואו אישיגורו |
| מטילדה | מתיו ורצ'וס | , טים בוואן, אריק פלנר, ג'ון פין, לוק קלי ודניס קלי |
| תראו אותם רצים | טום ג'ורג' | טום ג'ורג', ג'ינה קרטר, דמיאן ג'ונס ומארק צ'אפל |
| השחייניות | סאלי אל-חוסייני | סאלי אל-חוסייני, ג'ק תורן |
| הפלא | סבסטיאן לליו | סבסטיאן לליו, אד גייני, ג'ולייט האוול, אנדרו לואו, טסה רוס, אליס ברץ' ואמה דונוהו |
הערות שוליים

↑  Bryan Singer was replaced by Dexter Fletcher near the end of principal photography; Singer retained sole director credit in accordance with Directors Guild of America rules. Fletcher is credited as an executive producer.'"`UNIQ--ref-00000001-QINU`"'
↑  אלון פרוכטר, "במערב אין כל חדש" מוביל את רשימת המועמדים לטקס פרסי הבאפט"א, באתר כאן – תאגיד השידור הישראלי, 19 בינואר 2023
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 • 2024 |  |
דמדומים 4: שחר מפציע - חלק 2

| --- | --- |

כרזת הסרט
 מבוסס על:  שחר מפציע 
 בימוי:  ביל קונדון
 הופק בידי:  ויק גודפרי קארן רוזנפלד סטפני מאייר
 תסריט:  ספר סטפני מאייר תסריט מליסה רוזנברג
 עריכה:  וירג'יניה כץ 
 שחקנים ראשיים:  קריסטן סטיוארט   רוברט פטינסון טיילור לאוטנר
 מוזיקה:  קארטר בורוול
 צילום:  גיירמו נבארו 
 מדינה:  ארצות הברית 
 חברת הפקה:  Summit Entertainment, טמפל היל אנטרטיינמנט, ליונס גייט אנטרטיינמנט 
 חברה מפיצה:  Summit Entertainment
 שיטת הפצה:  וידאו על פי דרישה 
 הקרנת בכורה:  16 בנובמבר 2012 (בכורה עולמית) 15 בנובמבר 2012 (בישראל)
 משך הקרנה:  116 דקות
 שפת הסרט:  אנגלית
 סוגה:  סרט רומנטי, סרט דרמה, סרט מבוסס יצירה ספרותית, סרט אנשי זאב, סרט ערפדים, סרט פנטזיה, סרט נעורים, מלודרמה 
 מקום התרחשות:  וושינגטון 
 תקציב:  120 מיליון דולר
 הכנסות:  829,685,377 דולר
 הכנסות באתר מוג'ו:   breakingdawn2
 סרט קודם:  דמדומים 4: שחר מפציע - חלק 1
 דף הסרט ב־IMDb
 
דמדומים 4: שחר מפציע - חלק 2 (באנגלית: The Twilight Saga: Breaking Dawn – Part 2) הוא סרט פנטזיה רומנטי והרפתקאות ודרמה אמריקאי משנת 2012 בבימויו של ביל קונדון המבוסס על הספר הרביעי והאחרון בסדרה "דמדומים", מאת סטפני מאייר. זהו החלק השני והאחרון בעיבוד הקולנועי לספר הרביעי בסדרת הספרים דמדומים. התסריט נכתב על ידי מליסה רוזנברג, שכתבה את כל תסריטי הסרטים בסדרה. בסרטים מככבים קריסטן סטיוארט, רוברט פטינסון וטיילור לאוטנר.
הקרנת הבכורה העולמית של החלק השני התקיימה ב-16 בנובמבר 2012 (ובישראל ב־15 בנובמבר, הקרנת הסרט הייתה ב-4DX (אולם ארבעה-ממדים) ביס פלנט, בו הצופה מסוגל להרגיש את הסרט תוך כדי שימוש בכיסאות זזים).
הסרט, אשר גרף מעל ל-821 מיליון דולרים ברחבי עולם ב-54 הימים לאחר שהוא יצא לראשונה לאקרנים, היה לסרט ה-5 הרווחי ביותר של שנת 2012 והסרט הריווחי ביותר מכל הסרטים בסדרת סרטי דמדומים.
DVD ובלו-ריי יצאו ב-2 במרץ 2013.
הדמויות וצוות השחקנים

| שחקן/ית | שם הדמות | הערות |
| --- | --- | --- |
| קריסטין סטיוארט | בלה קאלן | גיבורת הסרט, בסרט, מתואר התפתחותה בתור ערפדה. בעלת יכולת לשחרר סביבה מגן. |
| רוברט פטינסון | אדוארד קאלן | גיבור הסרט, בעלה של בלה ואביה של רנסמיי. עוזר לבלה בחייה החדשים. בעל יכולת לקרוא מחשבות. |
| טיילור לאוטנר | ג'ייקוב בלאק | גיבור הסרט, הוטבע על רנסמיי, נהיה שומר וחבר קרוב שלה. |
| מקנזי פוי | רנסמיי קאלן | בתם של אדוארד ובלה, העלילה סובבת סביבה. |
| פיטר פצ'ינלי | קארלייל קאלן | אב המשפחה, עוקב אחר התפתחותה של רנסמיי. |
| אליזבת ריזר | אסמה קאלן | אם משפחת קאלן. |
| ג'קסון ראת'בון | ג'ספר הייל | בן זוגה של אליס, בעל היכולת לתמרן רגשות של אחרים. |
| קלן לוץ | אמט קאלן | בן זוגה של רוזלי, חזק פיזית ונהנה להקניט את בלה. |
| אשלי גרין | אליס קאלן | בת זוגו של ג'ספר. בעלת מניע מרכזי בסרט, בעלת יכולת לראות את העתיד. |
| ניקי ריד | רוזלי הייל | בת זוגו של אמט, עוזרת לבלה לטפל ברנסמיי. |
| מייקל שין | ארו | המנהיג הראשי של הוולטורי, בעל היכולת לקרוא את כל ההיסטוריה המחשבתית של אדם בנגיעה אחת. |
| כריסטופר היירדל | מרקוס | המנהיג השני של הוולטורי, בעל יכולת לחוש מערכות יחסים. |
| ג'יימי קמפבל באוור | קאיוס | המנהיג השלישי של הוולטורי, מתואר כהכי אכזר שבמנהיגים. |
| דקוטה פנינג | ג'יין | אחותו של אלק וחברה בחיל המשמר, בעלת יכולת לגרום אשליית כאב. |
| רמי מאלק | בנג'מין | עד ממצרים שנקרא להגן על רנסמיי, בעל יכולת להשפיע על ארבעת היסודות. |
| לי פייס | גארט | עד פטריוט שנקרא להגן על רנסמיי. |
| מגי גרייס | אירינה | מלשינה על רנסמיי לוולטורי ומקבלת את עונשה בסוף. |
| בילי בורק | צ'רלי סוואן | אביה של בלה. |
| ג'וליה ג'ונס | ליאה קלירווטר | זאבה בלהקה של ג'ייקוב. |
| בובו סטיוארט | סת' קלירווטר | זאב בלהקה של ג'ייקוב. |
| דניאל קדמור | פליקס | חבר בוולטורי בעל כוח על אנושי. |
| ג'יי די. פארדו | נחואל |  |
| מיה מאסטרו | כרמן | חברה בברית של דאנלי, וחברתו של אלעזר. |
| ג'ו אנדרסון | אליסטר | עד שנקרא להגן על רנסמיי. מתואר כשונא חברה. |
| קמרון ברייט | אלק | אחיה של ג'יין וחבר בחיל המשמר. בעל יכולת למחוק חושים של אחרים. |
| ג'ודי שקוני | זפרינה | ערפדה עם יכולת מיוחדת של יצירת אשליות; האשליות שלה לא משפיעות על בלה או על כל מי שנמצא מתחת למגן המגן שלה |
הפקה > פיתוח

לאחר שאישרו את החלק הרביעי, מספר שחקנים זעום כגון פיטר פסינלי ובילי בורק, אישרו את השתתפותם בחלק החמישי. באותו זמן, שאר חברי הצוות היו נתונים במשא ומתן, ולבסוף הגיעו להסכם.
בחודש יוני 2010, אושר באופן רשמי פיצול הסרט האחרון לשניים ותחילת הייצור של הסרטים. כל השחקנים הקבועים חזרו לתפקידם, בעוד שמקנזי פוי, כריסטי בורק, סייר פיקטין ואליזה פריה ישחקו את רנסמיי בגילאים שונים.
הפקה > צילומים

הצילומים החלו ב-1 בנובמבר 2010, והסתיימו ב-15 באפריל 2011. הצילומים צולמו ב: ביטאון רוז'(אנ'), לואיזיאנה, ונקובר וקולומביה הבריטית. ביום האחרון לצילומים אמרו רוברט וקריסטין שזו הקלה לגמור סוף סוף את הצילומים. באפריל 2012, חזרו חלק מן צוות השחקנים להשלים עוד מספר צילומים.
הפקה > מוזיקה

התגלה בינואר 2012 שהפסקול לחלק 2 כבר התחיל. בין הפסקולים שאושרו היה: "לב של אבן" שנוגן על ידי איקו, אשר מנוגן כאשר אדוארד ובלה מדברים בבית לאחר קריאת הפתק של אליס ו"מאיפה אני בא" שנוגן על ידי בור פסיון, שינוגן כאשר בלה מתעוררת כערפדה. קרטר בורוול, המלחין של דמדומים שחר מפציע: חלק 1, חזר להלחין את הפרק האחרון של הסדרה.
הפקה > אפקטים מיוחדים

בסטודיו טיפט החלו לראשונה לעבוד על זאבי CGI (הדמיה ממוחשבת) בפברואר 2009 לסאגת דמדומים: ירח חדש, ואת המראה של היצורים התפתח והפך לצילום אמיתי יותר במהלך הסאגה, עם הקלטה משלושה במאים שונים. "זה איזון עדין של כמה אנתרופומורפיים הזאבים האלה", אומר אריק לאוון. ביל קונדון רצה לוודא שיש לנו תחושה של האדם או בצורת המחלף שם. מציאת איזון של כמה מביצועים אנושיים לעומת ביצועי חיים היה חשוב לביל".
לוואן מוסיף, "ביל תמיד התייחס לזאבים כאמיתיים ולא כתוכנת מחשב שנוצרה, ומפנה אותם באותו אופן שהוא מכוון את כל שחקן. הוא תמיד היה נותן לנו כיוון כמו שסם צריך להיות כעוס יותר. זו הדרך הטובה ביותר לעבוד. טיפול ביצורים האלה כאמיתיים, במקום תוכנות במחשב, היה ממש נהדר. בגלל שאנחנו כבר עובדים על זה זיכיון לתקופה כה ממושכת של זמן, אנחנו כבר מסוגלים לשפר את המראה מתוכנית לתוכנית," פיל טיפט העיר. "זאבים בדרך כלל די נקיים ואז ביל רצה זאבי ראנגייר, וזה אמר, הרבה יותר פרוות ויצירת גושים, כמו שהם חיים ביער. התקדמנו לאט לכיוון משהו קצת פראי יותר. עם זאת, יש גם איזון בין מראה וטכנולוגיה", מוסיף טיפט. "ספירת הגופות של ההסלמה בזאבים ומכיוון שאנחנו מוסיפים הרבה יותר שיער כדי לקבל את המרקם הנכון, פרווה שבאמת עליות בטיוח הזמן. עברנו מ-4 זאבים ל-8–12, ו-16 זאבים בחלק 2. אז אנחנו צריכים להיות זהירים מאוד באיזון, כי זה לוקח המון שעות לעבוד על כל זאב".
פוסטר נוסף לסרט
מורן לשם-בר

| --- | --- |
אין תמונה חופשית
 לידה:  1 במרץ 1978 (בת 46) בת ים, ישראל
 מדינה:  ישראל ישראל
 
מורן לשם-בר (נולדה ב-1 במרץ 1978) היא יזמית ואשת הייטק ישראלית, מייסדת אתר גיקטיים.
ביוגרפיה

לשם-בר נולדה ב-1978 בבת ים, וגדלה בראש העין. את שירותה הצבאי עשתה בממר”ם. בגיל 27, לאחר שלמדה קורס בדיני חוזים באוניברסיטה הפתוחה, החליטה ללמוד לתואר ראשון במשפטים במכללה למינהל. היא התמחתה בתחום דיני הפרטיות והטכנולוגיה, ובפרט בתחום של פרטיות ילדים ברשת.
קריירה מקצועית

לאחר שחרורה מהצבא ב-1998 עבדה בכמה חברות סטארט-אפ. ב-2003 הקימה לשם-בר את המיזם הראשון שלה, אתר המסעדות 2eat בו הייתה אחראית על הצד הטכנולוגי לצד שותפה נועם שקד, שהיה אחראי לצד העסקי. לאחר שנתיים, כשהאתר הפך לרווחי עזבה לשם-בר את המיזם, וב-2009 ייסדה יחד עם יניב פלדמן את חברת גיקמדיה, המפעילה את אתר Geektime. היא שימשה כמנכ"לית החברה עד לפרישתה במאי 2020 כדי להיכנס לתפקיד ראש המטה של שר המדע והטכנולוגיה יזהר שי.
ב-2011, בעידודו של המשקיע האמריקני של גיקטיים, החליטה להצטרף להקמה של אחד ממאיצי הסטארט-אפים הראשונים בישראל, Venturegeeks, במשרד ששכרה קומה מעל משרדי גיקטיים.
ב-2012 נבחרה לאחת מ-100 הנשים המשפיעות באירופה בתעשייה ולאחת משבע הנשים המובילות בטכנולוגיה.
במאי 2021 מונתה לסמנכ"לית תפעול גלובלי בסטארט-אפ הסייבר הישראלי-אמריקני סמפריס. בספטמבר 2022 הצטרפה לחברת דאטה לופ, העוסקת בתחום הבינה המלאכותית בתפקיד סמנכ"לית צמיחה, ובין אוגוסט 2023 למאי 2024 הועסקה כראש מטה בחברת AU10TIX.
חיים אישיים

לשם בר יצאה מהארון כלסבית בפני משפחתה בגיל 30. נשואה לעדי ואמא לשניים. מתגוררת בראש העין.
ב-2015 התפקדה לליכוד במסגרת "הליכודניקים החדשים".
הערות שוליים

↑  PodBean Development, פרק 44 - מורן לשם בר על צמיחה של חברות, אופרציה ניהול וקורונה | צרות בהייטק - הפודקאסט, באתר hitechproblems.podbean.com (באנגלית)
↑   הפרק #28 מה-7 יש פה דור חדש של יזמים, מורן לשם בר JBA Talks, בשירות הזרמת המוזיקה "ספוטיפיי"
↑  2eat.co.il - אודות אתר המסעדות, באתר 2eat
↑  It's Geek Time !!! (מורן בר), באתר יזמות או למות !!!, ‏2017-04-12
↑  מאיר אורבך,'"`UNIQ--nowiki-00000007-QINU`"'מייסדת אתר גיקטיים מונתה לתפקיד ראש המטה של שר המדע והטכנולוגיה, באתר כלכליסט, 31 במאי 2020
↑  The Matias Experiment (2022-02-14), Ep741: Moran Leshem Bar | Vice President of Global Operations, Semperis, נבדק ב-2024-12-11
↑   Ep741: Moran Leshem Bar | Vice President of Global Operations, Semperis, סרטון בערוץ "The Matias Experiment", באתר יוטיוב, 14 בפברואר 2022
↑  Robin Wauters, Meet The Top 100 Girls In Tech In Europe, TNW | Eu, ‏2012-06-01 (באנגלית)
↑  מערכת אנשים ומחשבים, מורן לשם בר מונתה לסמנכ"לית תפעול גלובלי בסמפריס -, באתר אנשים ומחשבים - פורטל חדשות היי-טק, מיחשוב, טלקום, טכנולוגיות, ‏2021-04-11
↑  לאורך כל שנות הקריירה שלי, אחד הדברים הכי קשים היה להסביר להורים שלי מה אני עושה, בעמוד הפייסבוק של מורן לשם-בר, 8 בנובמבר 2022
↑  מי שמכיר את סיפור היציאה שלי מהארון יודע, בעמוד הפייסבוק של מורן לשם-בר, 29 ביוני 2020
↑  אמלק - התפקדתי לליכוד והצטרפתי ל הליכודניקים החדשים, בעמוד הפייסבוק של מורן לשם-בר, 24 בנובמבר 2015
שלמה למברגר

שלמה (מומי) למברגר (נולד בכ' בטבת תשכ"ה, 5 בינואר 1964) הוא עורך דין ישראלי. מאז 1991 שירת במגוון תפקידים בפרקליטות המדינה, כשהאחרון שבהם היה המשנה לפרקליט המדינה לעניינים פליליים. בתפקיד זה כיהן במשך שמונה שנים, מפברואר 2017 ועד ינואר 2025, בהתאם להגבלת כהונתם של המשנים לפרקליט המדינה.
ביוגרפיה

למברגר נולד בירושלים בשנת 1964 למשפחה דתית לאומית. אביו, יעקב נחמן שימש כאיש הכספים של הכנסת, ואימו, אהובה (לבית הומינר), הייתה מנהלת לשכת שרי התקשורת במשך שנים רבות. למברגר למד בישיבת נתיב מאיר. בשנת 1982 התגייס לצה"ל, התנדב לצנחנים ושובץ בגדוד 890. יצא לקורס קציני חי"ר ושירת כמפקד מחלקת הסיור של הגדוד. השתחרר בתפקיד סגן מפקד פלוגה. במסגרת שירות מילואים שירת בגדוד 7 של חטיבה 55 שם התקדם עד לתפקיד סגן מפקד הגדוד. בתפקיד זה השתתף במבצע חומת מגן ובמלחמת לבנון השנייה. לאחר סיום לימודיו האקדמיים עבד במשרד המשפטים משנת 1991 ועד ינואר 2025.
לימודים והתמחות

למברגר הוא בעל תואר ראשון ושני במשפטים מהאוניברסיטה העברית בירושלים, ובוגר התוכנית למדיניות חברתית ולמנהל לסגל הבכיר בשירות המדינה של מכון אלכא למנהיגות וממשל. בנוסף, הוא השתתף במשלחת של הסוכנות היהודית לאוסטרליה וניו זילנד למשך כשלושה חודשים.
קריירה מקצועית במשרד המשפטים

את דרכו בפרקליטות המדינה החל בשנת 1991, כפרקליט בתחומי הפלילי והאזרחי בפרקליטות מחוז ירושלים, וכסגנו של פרקליט המחוז משה לדור. במהלך תפקידיו טיפל בעלי חשיבות ציבורית גבוהה, בהם פרשת הקרקעות של הפטריארכיה היוונית-אורתודוקסית ברחביה, פרשת האי היווני, ותיקים נוספים שעסקו בשוחד ושחיתות ציבורית.
בשנת 2003 מונה לסגן מנהל המחלקה לחקירות שוטרים (מח"ש) במשרד המשפטים. במסגרת תפקידו היה מעורב בטיפול בפרשות רגישות, ובהן העמדתם לדין של ארבעה בלשים וקצין משטרה בגין תקיפתו של העבריין מיכאל מור בפרשת "השוטרים הנוקמים".
בספטמבר 2009 מונה לפרקליט מחוז דרום (פלילי), וביולי 2014 נבחר לשמש כפרקליט מחוז תל אביב (פלילי). במאי 2017 מונה למשנה לפרקליט המדינה לעניינים פליליים, תפקיד שבו היה אמון על ניהול תחומים מרכזיים במדיניות האכיפה הפלילית בישראל. אחיו, עו"ד יהושע למברגר, כיהן אף הוא באותו תפקיד מספר שנים לפניו, בשנים 2004–2013.
בדצמבר 2019, לקראת סיום כהונתו של פרקליט המדינה שי ניצן, הודיע היועץ המשפטי לממשלה אביחי מנדלבליט כי הוא רואה בשלמה למברגר את המועמד הראוי לתפקיד ממלא המקום פרקליט המדינה. מנדלבליט ציין את "ניסיונו העשיר ויכולותיו הגבוהות" של למברגר כהצדקה להמלצה זו. שר המשפטים, אמיר אוחנה, לא קיבל את המלצת מנדלבליט והחליט למנות לתפקיד את דן אלדד. למברגר היה בין בכירי הפרקליטות אשר מתחו ביקורת חריפה כנגד אלדד, בטענה שבדיקה שפתח בפרשיית מסמך הרפז משמשת "קרדום לחפור בו לצורך הדיפת הביקורת המוצדקת של היועמ"ש" נגד אלדד. חבר המועצה הלאומית לרפואה משפטית ולפתולוגיה במשרד הבריאות.
בפברואר 2020 פורסם כי למברגר כתב חוות דעת הקובעת כי קיימים היבטים פליליים בפרשת המימד החמישי. במהלך כנס סגור של הפרקליטות, התבטא למברגר כי ההכרזה על פתיחת חקירה גלויה בפרשה הייתה שגויה, וכי הפרסומים בנושא לא נעשו על דעתו. ביולי 2020 החליט היועץ המשפטי לממשלה, אביחי מנדלבליט, להפקיע את תפקיד הפרקליט המלווה בחקירת פרשה זו מידי דן אלדד ולהעביר את ניהול התיק לידיו של למברגר, שהמשיך ללוות את החקירה במסגרת תפקידו כמשנה לפרקליט המדינה לעניינים פליליים.
פועלו של שלמה למברגר בפרקליטות

בתפקידיו השונים הוביל למברגר להגשת כתבי אישום נגד בכירים במספר ארגוני פשיעה מרכזיים בישראל, בהם שלום דומרני, יניב זגורי וארגון מיארה. הוא היה מעורב בתיקים בולטים כגון פרשה 512, שבמסגרתה הועמדו לדין עבריינים כמאיר אברג'יל, יצחק אברג'יל ומוטי חסין, פרשה 1131, וכן תיקים מתוקשרים כמו פרשת מותו של סלומון טקה.
לאורך שנים היה למברגר מעורב בהליכי קבלת ההחלטות בתיקים הנוגעים לראשי הממשלה, ובהם אריאל שרון, אהוד אולמרט ובנימין נתניהו. בתיק 1000 (פרשת המתנות) תמך בעמדה לפיה יש להאשים את נתניהו בעבירת הפרת אמונים ולא בשוחד. עמדתו זו התקבלה על דעת היועץ המשפטי לממשלה, אביחי מנדלבליט.
בשנת 2013 היה למברגר ממובילי עמדת פרקליטות המדינה שדרשה לעגן בחקיקה את מוסד נציבות הביקורת על מערך התביעה ומייצגי המדינה בערכאות. מוסד זה הוקם בשנת 2013, והחלה לפעול ב-1 באפריל 2014. הוא היה ממובילי המאבק שהביעו התנגדות להקמת הנציבות במתכונת שהוצעה אז, תוך הדגשת היעדר כללים ומנגנונים סדורים ומאוזנים, שישמרו על עצמאות שיקול הדעת של הפרקליטות, ותוך הצגת החשש מפגיעה בתפקודה המקצועי. למברגר הזהיר מפני השלכות שליליות על תפקודה המקצועי של הפרקליטות במידה ותוקם הנציבות ללא חקיקה הולמת. בסופו של דבר, נחקק חוק בתמיכת הפרקליטות, אשר מעגן את מעמד הנציבות ומגדיר את כללי פעילותה ואת האיזונים הנדרשים בעבודתה. במסגרת זו, הוקם מוסד נציבות תלונות הציבור על מייצגי המדינה בערכאות, הפועל מכוח החוק שנחקק על ידי הכנסת באוגוסט 2016 (חוק נציבות תלונות הציבור על מייצגי המדינה בערכאות, התשע"ו–2016). נציבות זו ממשיכה חלק מהפעילות של נציבות הביקורת על מערך התביעה ומייצגי המדינה בערכאות. בתפקידו כמשנה לפרקליט המדינה, הוביל למברגר את ההתנהלות מול הנציבות בגישה של שיתוף פעולה, תוך שמירה על יחסים מקצועיים מאוזנים בין דרישות הנציבות לבין צורכי הפרקליטות. גישתו התמקדה בהבטחת תפקודה התקין של הפרקליטות לצד חיזוק מנגנוני הביקורת והפיקוח.
תהליכי עומק בפרקליטות בהובלת שלמה למברגר

שלמה למברגר הוביל שורת תהליכי עומק בפרקליטות המדינה, המרכזית שבהן היא רפורמת השיקום בעבריינים (2017), שקבעה כי בהיעדר מסוכנות, יש להעדיף הליך שיקומי מחוץ לכלא. צוות התביעה בראשותו, שהוקם לבחינת דוח דורנר, אימץ מסקנה עיקרית בדוח "צוות התביעה לבחינת יישום דוח דורנר" וקבע שיש לקדם תהליכי שיקום הנאשם במגוון שלבים: עוד לפני הגשת כתב אישום (באמצעות הסדר מותנה), בשלב המעצר, בהפניית התיק לבית משפט קהילתי, בעת גזירת הדין, ואף בשלב השחרור מהמאסר – הכול במטרה לצמצם ענישה מאחורי סורג ובריח לטובת הליך שיקומי מותאם ומפוקח. הדוח מתנה את ההליכים השיקומיים הממשיים מצד התביעה בשיפור וטיוב משמעותי של עבודת כלל הגופים העוסקים במלאכת השיקום. בדוח מופיעות ההמלצות הקונקרטיות בהתאם לשלבים השונים בהליך הפלילי.
במסגרת תפקידו כמשנה לפרקליט המדינה לעניינים פליליים, הקדיש למברג משאבים וכוח אדם ייעודי לטיפול בנושאי שיקום עבריינים. הוא יזם הנחיות לאיתור תיקים ונאשמים המתאימים להשתלבות בהליכים שיקומיים מחוץ לכותלי הכלא, וכן פעל להטמעת הרפורמה בנושא זה בקרב הפרקליטים.
טרם מינויו ולאחריו, עסק למברג בהסדרת נוהלי עבודה אחידים ושקופים, בין השאר באמצעות עבודות מטה מקיפות במגוון תחומים. תוצרים אלו כללו פרסום הנחיות לפרקליטים והנגשתן לציבור, תוך שמירה על עקרונות של שקיפות ומקצועיות.
עבירות ההמתה בדין הפלילי בישראל כלולות בחוק העונשין, תשל"ז-1977, סעיף 300 ואילך, ועוסקות במי שגרם להמתה של אדם אחר. החוק קובע מדרגי חומרה שונים בעבירת ההמתה וכנגזרת מכך נקבעים עונשים שונים החל משלוש שנות מאסר ועד מאסר עולם, הן כעונש מרבי והן כעונש חובה.
בעקבות הרפורמה החקיקתית בעבירות ההמתה בדין הפלילי בישראל, במסגרת תיקון לחוק העונשין שכנס לתוקף ב-1 ביולי 2019, הוביל למברגר תהליך מקיף לעיצוב וגיבוש מדיניות הפרקליטות ליישום הרפורמה. כחלק מהתהליך, הוא פעל להאחדת המדיניות והפצתה בקרב כלל יחידות הפרקליטות, תוך מתן מענה למגוון הסוגיות שהתעוררו בעקבות השינויים בחוק. בנוסף, למברגר גיבש את עמדת הפרקליטות בסוגיות השונות הנוגעות לרפורמה, הן מול בתי המשפט בכלל והן מול בית המשפט העליון בפרט, כדי להבטיח יישום אחיד ומקצועי של הוראות החוק החדש.
חיים אישיים

למברגר נשוי לד"ר דורית למברגר, מרצה לפילוסופיה באוניברסיטת בר-אילן, ואב לארבעה. בנו נשוי לבתו של שופט בית המשפט העליון, נועם סולברג. למברגר מתגורר בשכונת רסקו בירושלים.